OpenLLM-France/wikimedia huggingface dataset:
# Zhang Rang

Zhang Rang :
| Xinès tradicional: | Xinès tradicional: | 張讓 |
| Xinès simplificat: | Xinès simplificat: | 张让 |
| Mandarí |
| Mandarí | Pinyin: | Zhāng Ràng |
Zhang Rang (xinès tradicional: 張讓, xinès simplificat: 张让, pinyin: Zhāng Ràng; mort el 189 EC) va ser un eunuc durant el període de la tardana Dinastia Han Oriental, que va servir a l'Emperador Ling de Han; ell va ser també el líder dels Deu membres regulars del seguici (també coneguts com els Deu Eunucs o Deu Assistents), un grup d'eunucs en la cort que mantenien gran influència sobre la cort imperial dels Han. Tal era el poder de Zhang Rang que Lingdi es referia a ell com el seu 'pare adoptiu' i el permetia el control de la majoria dels assumptes de la cort. La gent i alguns oficials, incloent-hi He Jin, Yuan Shao i Cao Cao, van estar d'acord que el poder de Zhang Rang era massa gran. Després que l'Emperador Ling va faltar i va ser succeït pel seu fill Liu Bian en el 189, aquestes persones van envair la capital amb el propòsit de derrotar els Deu Assistents, conduint a la decapitació de He Jin al pati del palau per ordre dels Deu Assistents. Zhang va segrestar a l'Emperador i al seu germà, el futur Emperador Xian. Tot i això, Zhang va ser prompte envoltat per soldats del general Dong Zhuo a la vora del riu Iang-Tsé i per la qual cosa va saltar al riu i es va ofegar.

## Vegeu també

* Llista de persones dels Tres Regnes

## Referències

* ↑ Xuezhi Guo. The ideal Chinese political leader: a historical and cultural perspective. Greenwood Publishing Group, 2002, p. 196. ISBN 0275972593.
* ↑ Ray Huang. China: a macro history. 2a edició. M.E. Sharpe, 1997, p. 67. ISBN 1563247313.
# Hannocourt

Hannocourt és un municipi francès, situat al departament del Mosel·la i a la regió del Gran Est. L'any 2007 tenia 14 habitants.

## Demografia
### Població

El 2007 la població de fet de Hannocourt era de 14 persones. Totes les 3 famílies que hi havia eren parelles amb fills.
La població ha evolucionat segons el següent gràfic:
Habitants censats

### Habitatges

Tots els 4 habitatges que hi havia el 2007 eren l'habitatge principal de la família. Tots els 4 habitatges eren cases. Dels 4 habitatges principals, 3 estaven ocupats pels seus propietaris i 1 estava llogat i ocupat pels llogaters; Tots els 4habitages tenien cinc cambres o més. 3 habitatges disposaven pel capbaix d'una plaça de pàrquing. A 2 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hannocourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 8 persones, 6 eren actives i 2 eren inactives. De les 6 persones actives 5 estaven ocupades (3 homes i 2 dones) i 1 aturada (1 dona i 1 dona). De les 2 persones inactives 1 estava jubilada i 1 estava classificada com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Hannocourt a l'INSEE.
* Évolution et structure de la population Fitxa amb el detall de dades de Hannocourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# You're Gonna Go Far, Kid

«You're Gonna Go Far, Kid» és el vint-i-tresè senzill de la banda californiana The Offspring, el segon extret del seu vuitè àlbum d'estudi Rise and Fall, Rage and Grace (2008).
De la mateixa forma que «Hammerhead», també fou interpretada en directe prèviament a la publicació de l'àlbum. Tingué bona rebuda als Estats Units on fou número 1 de la llista de rock modern, el tercer senzill de la banda en aconseguir aquesta després de «Come Out and Play» i «Hit That». Fou certificat per la RIAA amb un disc d'or per haver superat el mig milió de còpies venudes, però curiosament, l'àlbum no va rebre cap certificació.
El videoclip fou dirigit Chris Hopewell, qui ha dirigit videoclips de moltes altres bandes però que fins ara no havia col·laborat amb Offspring. Com el videoclip del senzill anterior, «Hammerhead», conté moltes imatges generades per ordinador (CGI) i cap material fotogràfic de la banda interpretant la cançó, però per contra, si que conté imatges en directe d'actors enregistrats amb càmera i amb efectes CGI.
La cançó va aparèixer en els videojocs musicals Tap Tap Revenge i Power Gig: Rise of the SixString, i també en els crèdits inicials de la pel·lícula Van Wilder: Freshman Year.

## Referències

* ↑ «Tap Tap Revenge» (en anglès). GiantBomb.com, 03-03-2013. [Consulta: 6 abril 2016].
* ↑ Quillen, Dustin. «Full Power Gig: Rise of the SixString Tracklist Announced» (en anglès). 1up.com, 09-03-2010. Arxivat de l'original el 2016-03-05. [Consulta: 6 abril 2016].
* ↑ «Van Wilder: Freshman Year > Soundtracks» (en anglès). IMDb. [Consulta: 6 abril 2016].

## Enllaços externs

* You're Gonna Go Far, Kid a Discogs (anglès)
# Haworthia chloracantha var. denticulifera

Haworthia chloracantha var. denticulifera, és una varietat de Haworthia chloracantha del gènere Haworthia de la subfamília de les asfodelòidies.

## Descripció

Haworthia chloracantha var. denticulifera és una petita varietat de Haworthia chloracantha amb una roseta d'entre 12 a 15 cm amb fulles de color verd fosc amb unes fines espines. És una planta que fa fillols lliurement, i que de vegades forma petits grups a les localitats. Les flors són blanques. Creix entre herba o en forts pendents rocosos.

## Distribució i hàbitat

Aquesta varietat rara creix entre Klein-Brakrivier i Mosselbaai, a la província sud-africana del Cap Occidental. El seu hàbitat és al llarg del riu Gouritz on creix en sòls rocosos lleugerament ombrejats per còdols i plantes més altes. Quan s'estressa per la sequera i el sol directe, la planta pot suavitzar els tons taronja coure. i aquí es transforma en floribunda var. dentata.

## Taxonomia

Haworthia chloracantha var. denticulifera va ser descrita per (Poelln.) M.B. Bayer i publicat a Haworthia Handbook 112, a l'any 1976.

### Etimologia

Haworthia: nom en honor del botànic britànic Adrian Hardy Haworth (1767-1833).
chloracantha: epítet llatí que significa "en forma de barca".
var. denticulifera: epítet llatí que significa "amb petites dents".

### Sinonímia

* Haworthia angustifolia var. denticulifera
* Haworthia angustifolia var. liliputana Poelln.

## Referències

* 1 2 3 «Haworthia chloracantha var. denticulifera» (en anglès). Mountain Crest Gardens. Arxivat de l'original el 2021-06-28. [Consulta: 28 juny 2021].
* 1 2 3 4 5 6 Jilemicky, Jakub. «Haworthia chloracantha var. denticulifera» (en anglès). www.haworthia-gasteria.com. [Consulta: 28 juny 2021].
* ↑ «Haworthia chloracantha var. denticulifera» (en anglès). Tropicos.org. Royal Botanical Gardens. Kew. [Consulta: 15 març 2022].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 28 juny 2021].
# Youko Kasahara

Youko Kasahara (en japonès 笠原 洋子 Kasahara Youko; Tsu, Mie, 4 d'agost de 1945) va ser una jugadora de voleibol japonesa que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol.

## Referències

* ↑ Youko Kasahara a olympic.org
# Youenn Gwernig

Youenn Gwernig (Scaër, 1925 - Douarnenez, 2006) fou un poeta i cantant bretó. La vocació se li despertà tardívolament, quan emigrà als Estats Units, on treballà com a escultor, i no va tornar fins als anys 1960. Allí va fer amistat amb el poeta beatnik Jack Kerouac (mort el 1969), es naturalitzà estatunidenc i va transmetre la influència de Nova York als seus poemes.
Ha escrit els seus poemes simultàniament en francès, bretó i anglès. També ha escrit el conte La grande tribu (Grasset). Els seus escrits en bretó han estat editats per Al Liamm. El 1996 va rebre el Premi Xavier de Langlais pel conjunt de la seva producció poètica. Algunes de les seves cançons han estat adaptades per Graeme Allwright, Pascal Lamour, el trio Ewen/Delahaye/Favennec i altres.

## Discografia

* Distro ar Gelted, LP, 1974
* E-kreiz an noz, LP, 1975
* Private people
* Emañ ar bed va iliz (CD, 1990)
* Foeter Bro / Just a traveller / Compagnon de route (CD, 1993)

## Publicacions

* An toull en nor (bilingüe bretó-francès), 1972
* An diri dir (trilingüe bretó-francès-anglès), 1976
* La grande tribu (conte, francès), Grasset, 1982
* Un dornad plu (bilingüe bretó-anglès), Al Liamm, 1997
* Appelez-moi Ange (conte, francès), Blanc Silex, 2002
# Woodville

* No s'ha de confondre amb Woodsville.
«Woodville» té aquests significats:
* Topònims:
** Woodville (Alabama)
** Woodville (Califòrnia)
** Woodville (Florida)
** Woodville (Maine)
** Woodville (Mississipi)
** Woodville (Ohio)
** Woodville (Oklahoma)
** Woodville (Texas)
** Woodville (Texas)
** Woodville (Virgínia)
** Woodville (Wisconsin)
** Lewiston Woodville, població dels Estats Units a l'estat de Carolina del Nord.
* Biografies: Elisabet Woodville (c. 1437 - 1492), reina consort del rei Eduard IV d'Anglaterra.
# Chained

Chained és una pel·lícula estatunidenca de 1934 dirigida per Clarence Brown, protagonitzada per Joan Crawford i Clark Gable, amb papers secundaris d'Otto Kruger i Stuart Erwin. El guió va ser escrit per John Lee Mahin, Albert Hackett i Frances Goodrich, basat en una història d'Edgar Selwyn. Chained és la cinquena de vuit col·laboracions entre Crawford i Gable.
La trama tracta d'una dona mantinguda que coneix un carismàtic granger sud-americà a bord un creuer.

## Argument

L'amant d'un home té un embolic a bord d'un vaixell amb un altre home, i se sent dividida entre els dos homes.

## Producció

Chained va ser la primera de vuit pel·lícules que Crawford faria amb el cinematògraf George Folsey. Folsey va descobrir un esquema d'enllumenat que va emfasitzar les seves millors característiques. Mentre la tripulació es preparava per una escena amb la llum de la lluna, es va situar un petit focus sobre la Crawford en l'escenari. Folsey destaca com la llum tova va destacar els seus ulls i pòmuls, i va dissenyar l'enllumenat clau al seu voltant. Crawford es va emocionar quan ho va veure, i va reclamar la mateixa classe de llum a la resta de la seva carrera.

## Repartiment

* Joan Crawford: Diane Lovering, 'Dinah'
* Clark Gable: Michael 'Mike' Bradley
* Otto Kruger: Richard I. Field
* Stuart Erwin: John L. 'Johnnie' Smith
* Una O'Connor: Amy
* Marjorie Gateson: Sra. Louise Fields
* Akim Tamiroff: Pablo

### Actors que no surten als crèdits

* Grace Hayle: L'amiga d'Edith
* Mickey Rooney: Boy Swimmer
* Frank Puglia: L'amo del cafè

## Rebuda

El crític del New York Herald Tribune Teatre Richard Watts, Jr. va destacar, "les dues estrelles, que certament coneixen el seu negoci, van decidir amb saviesa passar el seu temps exhibint encant i personalitat per tot arreu, cosa que és evidentment el que la pel·lícula requereix per fer pujar l'audiència."

## Referències

* 1 2 3 «Chained (1934)». TCM.com.
# Detva

Detva és una ciutat d'Eslovàquia. Es troba a la regió de Banská Bystrica, és capital del districte de Detva.

## Història

La primera menció escrita de la vila es remunta al 1638.

## Galeria d'imatges

* Església de Sant Francesc d'Assís
# Amoxicil·lina/àcid clavulànic

L'amoxicil·lina/àcid clavulànic és un medicament antibiòtic utilitzat per al tractament d'una sèrie d'infeccions bacterianes. És una combinació formada per amoxicil·lina, un antibiòtic β-lactàmic i clavulanat de potassi, un inhibidor de la β-lactamasa. A Espanya està comercialitzat com a EFG i Augmentine, entre d'altres. S'utilitza específicament per a otitis mitjana, faringitis estreptocòccica, pneumònia, cel·lulitis, infeccions del tracte urinari i mossegades d'animals. Es pren per via oral o per injecció en vena.
Els efectes secundaris comuns inclouen diarrea, vòmits i reaccions al·lèrgiques. També augmenta el risc de infeccions per llevats, mal de cap i trastorns de coagulació de la sang. No es recomana en persones amb antecedents d'al·lèrgia a la penicil·lina. És relativament segur per al seu ús durant l'embaràs.
L'amoxicil·lina/àcid clavulànic es va aprovar per a ús mèdic als Estats Units el 1984. Està a la Llista de medicaments essencials de l'Organització Mundial de la Salut. L'Organització Mundial de la Salut classifica l'amoxicil·lina/àcid clavulànic com d'important per a la medicina humana. Està disponible com a medicament genèric. El 2020, va ser el 107è medicament més prescrit als Estats Units, amb més de 6 milions de receptes.

## Referències

* 1 2 3 4 5 6 7 «Amoxicillin and Clavulanate Potassium». The American Society of Health-System Pharmacists. Arxivat de l'original el 29 novembre 2016. [Consulta: 8 desembre 2016].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.
* 1 2 3 WHO Model Formulary 2008. World Health Organization, 2009, p. 102. ISBN 9789241547659.
* ↑ «Common harms from amoxicillin: a systematic review and meta-analysis of randomized placebo-controlled trials for any indication». CMAJ, 187, 1, 01-01-2015, pàg. E21–E31. DOI: 10.1503/cmaj.140848. PMC: 4284189. PMID: 25404399.
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
* ↑ World Health Organization model list of essential medicines: 22nd list (2021). Geneva: World Health Organization, 2021. WHO/MHP/HPS/EML/2021.02.
* ↑ Critically important antimicrobials for human medicine. 6th revision. Geneva: World Health Organization, 2019. ISBN 9789241515528.
* ↑ «The Top 300 of 2020». [Consulta: 7 octubre 2022].
* ↑ «Amoxicillin; Clavulanate - Drug Usage Statistics». [Consulta: 7 octubre 2022].
# Guido Gezelle

Guido Gezelle, era un sacerdot i poeta belga que escriu en neerlandès. Va néixer a Bruges l'1 de maig de 1830 i hi ha mort el 27 de novembre de 1899. La seva poesia s'inspira de la naturalesa i la religió.
Es feu sacerdot el 1854 i fou professor i capellà a Roeselare. Del 1872 al 1899 va ser capellà a l'església de la Mare de Déu de Kortrijk. Ja molt afeblit, l'abril va ser nomenat com a director espiritual d'un monestir de monges a Bruges, al qual va morir el novembre següint. Era implicat en política, era un activista al moviment flamenc per al reconeixement del neerlandès al jove estat belga.
Estava molt influenciat pel moviment que volia separar el flamenc occidental com a llengua diferent del neerlandès. Va treballar molt amb el seu col·lega i amic Lodewijk De Bo per estudiar i conservar el vocabulari d'aquesta variant del neerlandès. Amb el lingïuista Karel de Flou (1853-1931) va tenir una extensa correspondència sobre la toponímia de Flandes Occidental. Amb el seu amic, l'arquitecte Jean de Bethune va crear el 1851 la Société de Saint-Luc amb l'ànim de formar els arquitectes en l'espèrit religiós de tradició gòtica.
Una gran part dels seus arxius literaris es troben al museu Casa de les Lletres, a Anvers. Aquest arxiu va ser inventariat per l'escriptora Christine D'Haen que li va dedicar una biografia a la qual estudia la seua relació complexa entre la seua llibertat de poeta i les obligacions del sacerdoci.
La ciutat de Bruges va adquirir la seva casa natal que va ser transformada en museu, el Gezellemuseum.

## Obra

* Kerkhofblommen (1858)
* Vlaemsche Dichtoefeningen (1858)
* Kleengedichtjes (1860)
* Gedichten, Gezangen en Gebeden (1862)
* Tijdkrans (1893)
* Rijmsnoer (1897)
* Laatste Verzen (1901)

## Referències

* ↑ «Guido Gezelle», Biblioteca digital de la literatura neerlandesa
* ↑ «Guido Gezelle». Gran Enciclopèdia Catalana. Barcelona: Grup Enciclopèdia Catalana.
* ↑ Strubbe, Eg. I. «Guido Gezelle en Karel de Flou» (en neerlandès). De Biekorf, 50, 1949, pàg. 241-246.
* ↑ Devliegher, L. «Béthune, Jean de». A: Nationaal Biografisch Woordenboek (en neerlandès), p. 188-191.
* ↑ D'Haen, 1988.
* ↑ «Gezellemuseum». Visit Bruges. Ajuntament de Bruges. Arxivat de l'original el 2016-11-28. [Consulta: novembre 2016].

## Bibliografia

* D'Haen, Christine. De wonde in 't hert: Guido Gezelle, een dichtersbiografie (en neerlandès). Tielt: Lannoo, 1988, p. 480. ISBN 9020911880.
             A Wikimedia Commons hi ha contingut multimèdia relatiu a: Guido Gezelle
# Media naranja

Media naranja és una sèrie de televisió comèdia estrenada per Televisió Espanyola el 5 de març de 1986. Està composta per 12 capítols d'una 25 minuts de durada, es va retransmetre en horari de màxima audiència, els dimecres a dos quarts de deu de la nit. Va ser escrita per Rosa Montero i realitzada per Jesús Yagüe. El cantautor Javier Bergia va compondre la sintonia.

## Argument

La sèrie relata, en to de comèdia, la no sempre fàcil convivència de Julia, una jove emprenedora, vitalista i enèrgica i Luis, un noi de 30 anys tímid i apocat que encara viu amb els seus pares.

## Repartiment

* Amparo Larrañaga... Julia
* Iñaki Miramón... Luis
* Eduardo del Hoyo... José
* Alicia Yagüe... Lola
* Alberto Delgado... Carlos
* Montserrat Salvador... Maruja, madre de Luis
* Rafael Alonso... Manolo, padre de Luis
* María Luisa Merlo... Rosa
* Julia Torres… Puri
* José Vivó... Coronel
* Natalia Dicenta... Amiga

## Repercussió

Va gaudir de gran repercussió nacional, en una època en la qual només existien les dues cadenes públiques. L'èxit de Mitjana taronja va catapultar als dos prometedors actors, els qui des de llavors han compaginat els seus treballs en cinema i televisió, així com en el teatre.

## Curiositats

María Luisa Merlo i Amparo Larrañaga -mare i filla en la vida real- interpretaven a Rosa i la seva filla Julia. Vint anys després, María Luisa tornaria a donar vida al personatge de mare d'un personatge interpretat per un fill seu, en aquesta ocasió Luis Merlo a Aquí no hay quien viva.

## Premis

Amparo Larrañaga va obtenir el Premi TP d'Or 1986 a la Millor Actriu i va estar a més nominada al Fotogramas de Plata.

## Referències

* ↑ 'Media naranja' una serie de humor sobre la vida diaria, El País, 5 de març de 1986
* ↑ Álex Mendíbil España en serie. Cada serie cuenta una historia y todas juntas cuentan

## Enllaços externs

* Media naranja a rtve.es
* Media naranja a IMDB
* Media naranja a filmaffinity
# Brice Mackaya

Brice Mackaya (Província de Nyanga, 23 de juliol de 1968) és un exfutbolista del Gabon de la dècada de 1990.
Fou internacional amb la selecció de futbol del Gabon.
Pel que fa a clubs, destacà a Hongria, a Vasas i Vác.

## Referències

* ↑ The Rec.Sport.Soccer Statistics Foundation. «Brice Mackaya - International Appearances» (en anglés). [Consulta: 20 gener 2023].
* ↑ Brice Mackaya a National-Football-Teams.com (anglès)
# Brice Samba

Brice Samba (Linzolo, 25 d'abril de 1994) és un futbolista de la República del Congo que juga com a porter al club de la Ligue 1 RC Lens. Nascut a la República del Congo, juga a la selecció de França. És fill del també futbolista Christian Brice Samba.
Pel que fa a clubs, destacà a Olympique de Marsella i Nottingham Forest FC.

## Referències

* ↑ «Brice Samba». RC Lens. [Consulta: 19 setembre 2022].
* ↑ Eurosport profile
* ↑ Brice Samba, Fitxa a Soccerway
* ↑ «Olympique Marseille vs. Reims - 5 gener 2014 - Soccerway». [Consulta: 14 juliol 2018].
* ↑ «Brice Samba rejoint Nottingham Forest», 07-08-2019.
* ↑ «Samba signs».
* ↑ «Brice Samba: Nottingham Forest sign goalkeeper from French side Caen», 07-08-2019.
# Brice Feillu

Brice Feillu (Châteaudun, Eure i Loir, 26 de juliol de 1985) és un ciclista francès que fou professional del 2009 al 2019, a l'equip Agritubel, on corre junt al seu germà Romain.
La seva principal victòria fins al moment és l'aconseguida el 10 de juliol de 2009 en la 7a etapa del Tour de França, entre Barcelona i Ordino-Arcalís. Aquesta victòria li va servir per portar el mallot de la classificació de la muntanya durant 1 etapa.

## Palmarès

* 2008
** 1r a la Paris-Ezy
** 1r a la Clàssica Sauveterre Pyrénées Atlantique
** Vencedor d'una etapa del Tour d'Alsàcia
* 2009
** Vencedor d'una etapa del Tour de França

### Resultats al Tour de França

* 2009. 24è de la classificació general. Vencedor de la 7a etapa
* 2012. 91è de la classificació general
* 2013. 104è de la classificació general
* 2014. 16è de la classificació general
* 2015. 98è de la classificació general
* 2016. 70è de la classificació general
* 2017. 16è de la classificació general

### Resultats al Giro d'Itàlia

* 2011. No surt (5a etapa), després de la mort de Wouter Weylandt

## Enllaços externs

* Fitxa de Brice Felliu a sitiodeciclismo.net
* Bloc de Brice Felliu
# Nubkhaes

Nubkhaes (Nwb ḫˁ.s, "L'or (= Hathor) apareix") va ser una reina egípcia de la XIII dinastia. És la primera reina que es pot citar amb el títol de Gran esposa reial.
Nubkhaes en jeroglífic :
A Nubkhaes se la coneix per una estela que avui en dia es troba al Louvre. En ella hi apareix dues vegades al camp superior, per un costat fent una ofrena davant Hathor i per l'altra davant d'Osiris. El seu pare era l'escrivà del djati Dedusobek, també conegut com a Bebi, i la seva mare s'anomenava Duanofret. Els membres de la seva família apareixen a la part inferior de l'estela, inclosos molts alts funcionaris que també es coneixen per altres fonts. Aquí s'hi ha d'esmentar el principal gestor de riqueses Nebankh (germà del seu pare) i el gerent del graner Sobekemsaf. El seu marit reial no apareix a l'estela. Això va donar lloc a diverses especulacions, ja que l'esposa de Sobekemsaf II de la dinastia XVII també s'anomenava Nubkhaes. Tot i així, i gràcies als seus familiars, aquesta reina Nubkhaes es pot situar amb certesa a la dinastia XIII.
La identitat del seu marit reial segueix sent incerta. Segurament es tracti d'un governant que va regnar poc després de Sobekhotep IV, ja que la majoria dels seus parents es poden datar. Tampoc es pot descartar que fos el mateix Sobekhotep IV. Aidan Dodson i Dyan Hilton suggereixen que estava casada amb Sobekhotep V, Sobekhotep VI o Wahibre Ibiau.
Nubkhaes era portadora dels títols següentsː
* Gran esposa reial (hemet nisut wert - hmt nswt wrt)
* Membre de l'elit" (Iripat - jrt-pˁ.t)
* Amant de totes les dones (Henut Hemut nebet - Ḥnwt Ḥmwt nbt)
* La que està unida amb la bellesa de la corona blanca (Chenmet-nefer-hedjet - ẖnm.t-nfr-ḥḏ.t)

## Referències

* 1 2 Grajetski, 2005, p. 38.
* ↑ Ryholt, 1997, p. 239-242.
* ↑ Dodson i Hilton, 2004, p. 112.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Ryholt, Kim. The Political Situation in Egypt during the Second Intermediate Period, c.1800-1550 BC (en anglès). Copenhagen: Museum Tusculanum Press, 1997. ISBN 87-7289-421-0.